Days Before Rodeo

Days Before Rodeo הוא המיקסטייפ השני של הראפר האמריקאי טראוויס סקוט. המיקסטייפ יצא לאור ב-18 באוגוסט 2014, על ידי חברת התקליטים גראנד האסטל רקורדס. המיקסטייפ מכיל הופעות אורח של יאנג ת'אג, ביג שון, ה-1975, ריץ' הומי קוואן (אנ'), מיגוס, טי. איי ופיווי לונגוויי (אנ'). באוגוסט 2014 הודיע סקוט בחשבון הטוויטר שלו כי יוציא 10 שירים חדשים בתוך חודש. באותו היום, הוא צייץ גם את שם הפרויקט, Days Before Rodeo, לפני שיווק הספירה לאחור מדי יום עד שהיא נעצרת ב-10 באוגוסט 2014. ב-17 באוגוסט פרסם סקוט את רשימת הרצועות של הפרויקט, והודיע כי הוא עתיד לצאת יום למחרת. הסינגל הראשון שיצא מתוך המיקסטייפ היה "Don't Play" בהשתתפות הראפר האמריקאי ביג שון ולהקת הפופ האנגלית ה-1975 (אנ'). השיר הופק על ידי סקוט עצמו, יחד עם וינילז ואלן ריטר. ג'סטין דייוויס ממגזין Complex ציין כי לסקוט ושון "כימיה נהדרת על הרצועה", תוך שהם ממשיכים ב"רצף השירים שלהם ביחד". הווידאו קליפ של השיר פורסם ב-18 באוגוסט 2014, יחד עם צאת המיקסטייפ. המיקסטייפ פורסם ב-18 באוגוסט 2014. סקוט כינה את המיקסטייפ בטוויטר "אלבום חינמי" יום למחרת. אריק דיפ מ-XXL טען כי האלבום "מציג את סגנון ההפקה האלקלטי של הראפר מיוסטון, כמו גם את הראפ המרהיב שלו, הדומה לשל חונכיו קניה וסט וטי. איי.", תוך שהוא מכנה אותו "חומר חדש ונהדר שהיה חסר לו מאז הופעת הבכורה המצוינת שלו, Owl Pharaoh". המיקסטייפ מהווה כהקדמה לאלבום הבכורה של סקוט, Rodeo, שיצא ב-4 בספטמבר 2015. ב-11 ביולי 2014, סקוט הוציא את הסינגל הראשי מתוך המיקסטייפ, "Don't Play", בו משתתפים ביג שון וה-1975 (אנ'). ב-2 בדצמבר 2014 הוציא סקוט את הסינגל השני מתוך המיקסטייפ, "Mamacita", בו משתתפים ריץ' הומי קוואן (אנ') ויאנג ת'אג. Days Before Rodeo יצא במקור בשנת 2014 כמיקסטייפ חינמי ולא נרשם במצעדים. בספטמבר 2024, האלבום הגיע למקום השני במצעד בילבורד 200, בהוצאה מחודשת לציון 10 שנים למיקסטייפ. האלבום צבר 361,000 יחידות שקולות לאלבום. המכירות של סקוט הושפעו ממכירת 8 גרסאות שונות של האלבום הדיגיטלי דרך החנות הרשמית שלו. עם פרסום המצעד, סקוט ואנשיו טענו שהאלבום המוביל במצעד האמריקאי אינו Short n' Sweet של סברינה קרפנטר, אלא Days Before Rodeo של סקוט. חברת התקליטים של סקוט, קקטוס ג'ק, שלחה מכתב למגזין "בילבורד" ולחברת "לומינייט", בטענה כי הנתונים שפורסמו אינם אמינים ולא שלמים. "לומינייט" הגיבה שהנתונים שלה נכונים. מאוחר יותר באותו החודש, Days Before Rodeo, שיצא מחדש לשירותי הסטרימינג, הגיע למקום הראשון במצעד בילבורד 200 אחרי שעלה מהמקום ה-106. המיקסטייפ מכר 156,000 יחידות שקולות לאלבום בארצות הברית, בעיקר בעקבות מכירת מהדורות הוויניל שהוזמנו מראש. 149,000 מהמכירות המסורתיות של האלבום היו מהדורות ויניל שנמכרו בלעדית בחנות המקוונת של סקוט, מה שהפך אותו לאלבום הויניל הנמכר ביותר בשבוע זה. המיקסטייפ חווה את העלייה הגדולה ביותר למקום הראשון מאז Call Me If You Get Lost של טיילר דה קריאייטור, שעבר ממקום 120 למקום הראשון בעקבות שחרורו בגרסת ויניל ב-2022. מידע על האלבום Days Before Rodeo באתר MusicBrainz האלבום Days Before Rodeo באתר Discogs "Here's the Artwork and Tracklist for Travi$ Scott's "Days Before Rodeo" Album". Complex. נבדק ב-24 באוגוסט 2014. {{cite journal}}: (עזרה) "Listen to Travi$ Scott's "Don't Play" f/ Big Sean". Complex. נבדק ב-24 באוגוסט 2014. {{cite journal}}: (עזרה) "NEW MIXTAPE: TRAVIS $COTT – 'DAYS BEFORE RODEO'". Rap-Up. נבדק ב-24 באוגוסט 2014. {{cite journal}}: (עזרה) "Album Stream: Travis Scott 'Days Before Rodeo'". Vibe. נבדק ב-24 באוגוסט 2014. {{cite web}}: (עזרה) "Travi$ Scott "Days Before Rodeo" Cover Art, Tracklist, Album Stream". HipHopDX. נבדק ב-24 באוגוסט 2014. {{cite journal}}: (עזרה) "Stream And Download Travi$ Scott's 'Days Before Rodeo'". XXL. נבדק ב-24 באוגוסט 2014. {{cite journal}}: (עזרה) "Don't Play (feat. The 1975 & Big Sean) - Single by Travis Scott on Apple Music". iTunes. נבדק ב-18 בפברואר 2017. {{cite web}}: (עזרה) "Mamacita (feat. Rich Homie Quan & Young Thug) - Single by Travis Scott on Apple Music". iTunes. נבדק ב-18 בפברואר 2017. {{cite web}}: (עזרה) יפתח כרמלי, ‏טראוויס נגד סברינה: "נתונים לא אמיתיים, אנחנו בפסגת המצעד", באתר ‏מאקו‏, 8 בספטמבר 2024 Keith Caulfield, Sabrina Carpenter’s ‘Short n’ Sweet’ Debuts at No. 1 on Billboard 200, Billboard, ‏2024-09-03 (באנגלית אמריקאית) Steven J. Horowitz, Travis Scott Makes Chart History as ‘Days Before Rodeo’ Mixtape Surges to No. 1, Variety, ‏2024-09-22 (באנגלית אמריקאית)